বহিঃধূমকেতু
বহিঃধূমকেতু (ইংরেজি: Exocomet) বা সৌরজগৎ-বহির্ভূত ধূমকেতু (ইংরেজি: Extrasolar comet) বলতে সৌরজগতের বাইরে বিচরণশীল ধূমকেতুগুলিকে বোঝায়। যাযাবর ধূমকেতু এবং সূর্য-ভিন্ন অন্যান্য তারাকে প্রদক্ষিণকারী ধূমকেতুগুলিও এই বর্গভুক্ত। ১৯৮৭ সালে প্রথম বহিঃধূমকেতু শনাক্ত করা হয়েছিল। এই ধূমকেতু ব্যবস্থাটি অতিনবীন এ-শ্রেণির প্রধান-পর্যায়ভুক্ত তারা বেটা পিক্টোরিসের কেন্দ্র করে গঠিত হয়েছে। এখনও পর্যন্ত মোট ১১টি তারার চারপাশে বহিঃধূমকেতুর উপস্থিতি পর্যবেক্ষিত অথবা অনুমিত হয়েছে। সকল আবিষ্কৃত বহিঃধূমকেতু ব্যবস্থাগুলি (বেটা পিক্টোরিস, এইচআর ১০ ৫১ ওফিউশি, এইচআর ২১৭৪ ৪৯ সেটি, ৫ ভালপেকিউল, ২ অ্যান্ড্রোমিডা, এইচডি ২১৬২০, এইচডি ৪২১১১, এইচডি ১১০৪১১, এবং আরও সাম্প্রতিককালে আবিষ্কৃত এইচডি ১৭২৫৫৫) অতিনবীন এ-শ্রেণির তারাগুলিকে কেন্দ্র করে গড়ে উঠেছে। ৪৯ সেটি তারাটির চারপাশে যে গ্যাসীয় মেঘটি রয়েছে, সেটির উৎপত্তির কারণ উক্ত তারার গ্রহ ব্যবস্থায় ধূমকেতুগুলির সংঘর্ষ। যাযাবর ধূমকেতু 'ওউমুয়ামুয়া সৌরজগৎ থেকে বেরিয়ে যাচ্ছে (শিল্পীর কল্পনায়) নবীন তারা এইচডি ১৭২৫৫৫-এর বুকে ঝাঁপ দেওয়া বহিঃধূমকেতু (শিল্পীর কল্পনায়) ভিডিও – শিল্পীর কল্পনায় বেটা পিক্টোরিসকে প্রদক্ষিণরত বহিঃধূমকেতু